Rock en aragonés

A etiqueta de rock en aragonés se fa servir allá que allá dende o decenio de 1990 ta referir-se a la musica interpretata per os grupos de musica rock que cantan de traza regular en luenga aragonesa.

De feito, o concepto gosa d'abracar a toz es grupos que emplegan l'aragonés ta un estilo musical diferent a lo etnico u folclorico, que yera o solo en o que pareixeba que l'idioma teneba la suya expresión particular. Con tot, istos grupos acostumbran a caracterizar-sen per o suyo uso instrumental d'elementos tipicos d'o folclor aragonés, per a fusión d'o rock con altros estilos, locals u universals, y per letras en muitos casos combativas u de denuncia de situacions globals u respectives a Aragón.

D'entre os grupos mes representativos se troban Mallacán, Prau u Esferra. Bellas bandas de rock aragonesas en castellano han usato l'aragonés ta bella una d'as suyas cancions, como per ixemplo Ixo Rai, o Comando Cucaracha, Monaguillos sin fronteras, El Corazón del Sapo u Inestables. D'a mesma traza, collas aragonesas en catalán como Los Draps han feito cancions en aragonés.

Vinclos externos
 Pachina web de Mallacán
 Pachina web de Prau

Categoría:Musica rock
Categoría:Musica en aragonés